
Indokolás

a hulladékgazdálkodási közszolgáltatásról szóló 
9/2014.(IV.9.) önkormányzati rendelet
módosításáról szóló
…./2016.(…..) önkormányzati rendelethez

A hulladékról szóló 2012. évi CLXXXV. törvény (továbbiakban: Ht.), a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013. (VIII.28.) Korm. rendelet 2016. április 1-jétől hatályba lépett módosításai, valamint az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet előírásai szükségessé teszik a hulladékgazdálkodási közszolgáltatásról szóló helyi rendeletünk módosítását.
A jogszabályok változása miatt szükséges módosítások mellett a rendelet szövegében pontosításokra is sor kerül.

1. §-hoz

A módosítást az elszállítás rendjének változása indokolja.

2. §-hoz

A módosítást az indokolja, hogy a Közszolgáltatónak a közszolgáltatási tevékenység végzéséhez további okiratokat kell beszereznie, ezért megfelelőbb a gyűjtőfogalom. 

3. §-hoz

A módosítást a Ht. 41.§ (2) bekezdésében foglaltak  indokolják: „ a Közszolgáltató a tevékenységét az Országos Hulladékgazdálkodási Közszolgáltatási Tervben előírtaknak megfelelően köteles ellátni”

4. §-hoz

A hulladékgazdálkodási közszolgáltatási díj megfizetéséről a Ht. 38. § és 39. § rendelkezik.
A hatályon kívül helyezést   az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet 10.§ (2) és a 25. § (3) bekezdése indokolja. A jogszabály előírásai szerint 2016. április 1-től ellátott közszolgáltatói tevékenységre számlát a Nemzeti Hulladékgazdálkodási Koordináló és Vagyonkezelő Zártkörűen működő Részvénytársaság állít ki.
 


5. §- hoz

A hatályba léptető rendelkezéseket tartalmazza.

Hatásvizsgálat
a hulladékgazdálkodási közszolgáltatásról szóló 
9/2014.(IV.9.) önkormányzati rendelet
módosításáról szóló
…./2016.(…..) önkormányzati rendelethez

1. Társadalmi-gazdasági, költségvetési hatása:
A rendelet-módosítás társadalmi-gazdasági szempontból nagy jelentőséggel bír, hiszen 
a környezetvédelem, a hulladékgazdálkodással kapcsolatos célok elérése közös érdek. 
[bookmark: _GoBack]Költségvetési hatásként felmerülhet a Közszolgáltató feladatellátásához, működéséhez anyagi támogatás biztosítása az önkormányzat részéről attól függően, hogy a Koordináló szervezet által utalt szolgáltatási díj milyen mértékű lesz, az hogyan fedezi a kiadásokat.

2. Környezeti és egészségi hatása, következményei:
nincs

3. Adminisztratív terheket befolyásoló hatás:
A rendelet-módosítás elfogadása minimális adminisztratív terhekkel jár.

4. A jogszabály megalkotásának szükségessége, a jogalkotás elmaradásának várható következményei:
A rendelet módosításával eleget teszünk a magasabb szintű jogszabályok előírásainak.

5. A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.


Martfű, 2016. április 15.


Dr. Papp Antal 
polgármester

